Akkavi. Akkavi (, ‎ ‎ shuningdek, Akavi, Akaviye) — Isroilning Akre shahridan kelib chiqqan oq tuzlangan pishloq. Etimologiyasi. Akkavi pishlogʻi Falastinning Akka shahri, hozirgi Akko sharafiga nomlangan. Akkavi arabchada „Akkadan“ degan maʼnoni anglatadi. Hozirgi vaqtda bu pishloqning katta qismi ushbu hududda ishlab chiqariladi, u yerdan arab bozorlariga chiqadi. Ishlab chiqarish va saqlash. Akkavi, odatda, xom yoki pasterizatsiyalanmagan sigir sutidan tayyorlanadi, lekin echki yoki qoʻy sutidan ham tayyorlanishi mumkin. Bu pishloq, asosan, Yaqin Sharqda, xususan Isroil, Falastin, Livan, Iordaniya, Suriya, Misr va Kiprda ishlab chiqariladi. Bu hududlarda odamlar, odatda, tushlik va kechki ovqat paytida uni yumshoq obinon bilan isteʼmol qiladilar. Akkavi qoʻlda kvadrat drenaj halqalariga solinib, keyin ikki kun davomida tuzli zardobda saqlanadi. Tuzilishi va taʼmi. Rangi oq, silliq tuzilishga va sal shoʻr taʼmga ega. Tarkibidagi oqsillar sut turiga qarab oʻzgarishi mumkin. Sigir suti yogʻliroq boʻladi, undan tayyorlangan pishloq yogʻliroq boʻladi. U, odatda, oshxona pishlogʻi sifatida ishlatiladi, oʻzini yoki meva qoʻshib yeyiladi. Tuzilishini motsarella, feta yoki mizitra bilan solishtirish mumkin, chunki u osonlikcha erimaydi. Akkavini bir yilgacha saqlanish mumkin. Tuzilishi va taʼmi uning oʻziga xos tvorogdan bijgʻitilishi natijasidir. Akkay pishloqqa aylanganda, u, odatda, oddiy tvorogli pishloqdan, masalan, Suriya pishlogʻidan koʻra uzoqroq saqlanadi. Tarixi. Yaqin Sharqda akkavi ishlab chiqarish, koʻpincha, muammo boʻlib kelgan. Livandagi fuqarolar urushi davrida sut beruvchi hayvonlar oʻldirilgan va mamlakat Sharqiy Yevropadan akkavi import qilishga majbur boʻlgan. 2011-yilda akkavi pishlogʻini ishlab chiqaruvchilar Qibris, Livan va Suriya hududlarida joylashgan edi.